ai4bharat/Pralekha huggingface dataset:
প্রতিরক্ষামন্ত্রক
সেনাপ্রধানের সংযুক্ত আরব আমিরশাহী এবং সৌদি আরব সফর
নতুন দিল্লী, ৮ ডিসেম্বর, ২০২০
সেনাপ্রধান জেনারেল এম এম নারাভানে আগামীকাল থেকে সংযুক্ত আরব আমিরশাহী এবং সৌদি আরব সফর শুরু করছেন। আগামী ১৪ ডিসেম্বর পর্যন্ত তাঁর এই সফর চলবে। সফরকালে তিনি দু'দেশের সেনাপ্রধানের সঙ্গে বৈঠকে বসবেন। এই সফরের সবচেয়ে বেশি গুরুত্ব হচ্ছে এই প্রথম ভারতের কোন সেনাপ্রধান সংযুক্ত আরব আমিরশাহী এবং সৌদি আরব পরিদর্শন করবেন।
সেনাপ্রধান ৯ ও ১০ ডিসেম্বর সংযুক্ত আরব আমিরশাহী সফর করবেন। সেখানে তিনি ভারত ও সংযুক্ত আমিরশাহীর মধ্যে প্রতিরক্ষা সংক্রান্ত সহযোগিতার প্রসার নিয়ে আলোচনা করবেন।
এরপর দ্বিতীয় পর্যায়ে সেনাপ্রধান ১৩ ও ১৪ ডিসেম্বর সৌদি আরবে গিয়ে ভারত ও সৌদি আরবের মধ্যে প্রতিরক্ষা সংক্রান্ত সহযোগিতা বৃদ্ধি নিয়ে বিভিন্ন পর্যায়ে বৈঠক করবেন। সেনাপ্রধান রয়েল সৌদি ল্যান্ড ফোর্সের মুখ্য কার্যালয়, দ্যি জয়েন্ট ফোর্স কমান্ড এর মুখ্য কার্যালয় এবং কিং আব্দুল আজিজ মিলিটারি একাডেমি পরিদর্শন করবেন। পরে তিনি ন্যাশনাল ডিফেন্স ইউনিভার্সিটিতে গিয়ে ছাত্র-ছাত্রীদের উদ্দেশ্যে ভাষণ দেবেন।
মানৱ সম্পদ উন্নয়ণ মন্ত্ৰালয়
শিক্ষাৰ ক্ষেত্ৰখনত সহযোগিতা সন্দৰ্ভত ভাৰত আৰু সংযুক্ত আৰৱ আমিৰাটৰ মাজত বুজাবুজিৰ চুক্তি স্বাক্ষৰত কেবিনেটৰ অনুমোদন
মাননীয় প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত কেন্দ্ৰীয় কেবিনেটে ভাৰত চৰকাৰৰ শিক্ষা মন্ত্ৰালয় আৰু সংযুক্ত আৰৱ আমিৰাট চৰকাৰৰ শিক্ষা মন্ত্ৰালয়ৰ মাজত শিক্ষাৰ ক্ষেত্ৰখনত সহযোগিতা সন্দৰ্ভত এখনি বুজাবুজিৰ চুক্তি স্বাক্ষৰত অনুমোদন জনাইছে। বুজাবুজি চুক্তি  খনিৰ উদ্দেশ্য হৈছে ভাৰত আৰু ইউএইৰ মাজত অব্যাহত শৈক্ষিক সহযোগিতাক অধিক সুদৃঢ় কৰা আৰু যোগাযোগৰ পৰিসৰৰ বিস্তৃতকৰণ।
২০১৫ ত ইউএইৰ সৈতে শিক্ষাৰ ক্ষেত্ৰত এখনি বুজাবুজিৰ চুক্তি স্বাক্ষৰিত হৈছিল আৰু ২০১৮ ত ইয়াৰ ম্যাদ উকলিছিল। ২০১৯ ত উভয় দেশৰ শিক্ষামন্ত্ৰীৰ মাজত অনুষ্ঠিত এখন বৈঠকত ইউএইয়ে নতুন বুজাবুজিৰ চুক্তি স্বাক্ষৰৰ প্ৰস্তাৱ আগবঢ়াইছিল। নতুন বুজাবুজিৰ চুক্তিখনিয়ে ভাৰতৰ শিক্ষা বাতাবৰণটোত ৰাষ্ট্ৰীয় শিক্ষা নীতি, ২০২০ ৰদ্বাৰা সাধিত ৰূপান্তৰৰাজিক সামৰি লৈছে।
এই বুজাবুজিৰ চুক্তিৰ লক্ষ্য হৈছে তথ্য শিক্ষাৰ বিনিময়, কাৰিকৰী আৰু বৃত্তিমূলক শিক্ষা আৰু প্ৰশিক্ষণ  শিক্ষক ষ্টাফৰ সামৰ্থ্য বিকাশ, টুইনিং, জইন্ট ডিগ্ৰী আৰু ডুৱেল ডিগ্ৰী কাৰ্য্যক্ৰম আগবঢ়াবলৈ দুয়োখন দেশৰ উচ্চ শিক্ষা প্ৰতিষ্ঠানসমূহৰ মাজত শৈক্ষিক সহযোগিতাক প্ৰশস্ত কৰা।
বুজাবুজিৰ চুক্তিখনিয়ে এই অৰ্হতাসমূহৰ পাৰস্পৰিক স্বীকৃতিৰ প্ৰোৎসাহনৰ বাবে তথ্য বিনিময়ৰ সুবিধা প্ৰশস্তকৰণৰ উপৰিও ভাৰত আৰু ইউএইৰ মাজত শৈক্ষিক সহযোগিতাক প্ৰাণোচ্ছল কৰিব আৰু শৈক্ষিক গতিশীলতাৰ বৰ্ধন ঘটাব। ইউএই, ভাৰতীয়সকলৰ এক প্ৰধান কৰ্মস্থান হোৱাৰ বাবে টিভিইটিত সহযোগিতাকো ইয়াত সামৰি লোৱা হৈছে।
এই বুজাবুজিৰ চুক্তি স্বাক্ষৰৰ তাৰিখৰপৰা পাঁচ বছৰলৈ বৈধ হ’ব আৰু দুয়োপক্ষৰ সন্মতি সাপেক্ষে একেদৰে নবীকৰণযোগ্য হ’ব। স্বাক্ষৰিত হ’বলগীয়া এই বুজাবুজিৰ চুক্তিখনে ২০১৫ ত ইউএইৰ সৈতে স্বাক্ষৰিত পূৰ্বৰ বুজাবুজিৰ চুক্তিখনৰ ঠাই ল’ব।
পেট্রোলিয়ামওপ্রাকৃতিকগ্যাসমন্ত্রক
রান্নার গ্যাসের সিলিন্ডারের সঠিক ওজন বজায় রাখতে একাধিক ব্যবস্থা গ্রহণ
নয়াদিল্লি, ২৪ জুন ২০১৯
রাষ্ট্রায়ত্ত তেল বিপণন সংস্থাগুলির পক্ষ থেকে জানানো হয়েছে যে, বটলিং প্ল্যান্টে সম্পূর্ণ স্বয়ংক্রিয় ব্যবস্থায় সিলিন্ডারগুলি ভরা হয়। সিলিন্ডারগুলি ১০০ শতাংশ ভরা হয়েছে কিনা, তা যাচাই করেও দেখা হয়। ভর্তি সিলিন্ডার বটলিং প্ল্যান্ট থেকে স্থানান্তরের আগে তা সিল করে দেওয়া হয়। সরকারের পক্ষ থেকে রাষ্ট্রায়ত্ত তেল বিপণন সংস্থাগুলিকে স্পষ্ট জানানো হয়েছে যে, রান্নার গ্যাসের ডিস্ট্রিবিউটররা সিলিন্ডার মজুত করে রাখার সময় তারা যেন ভর্তি সিলিন্ডারের ওজন দেখে নেন। এছাড়াও, রাষ্ট্রায়ত্ত তেল বিপণন সংস্থাগুলি ডিস্ট্রিবিউটরদের স্পষ্ট জানিয়ে দিয়েছে যে, গ্রাহকের কাছে সিলিন্ডার পৌঁছে দেওয়ার সময় ডেলিভারি বয় ওজনমাপার যন্ত্র সঙ্গে রাখবেন। ডেলিভারির সময় যদি কোনও সিলিন্ডারের ওজন কম থাকে, তা হলে সংশ্লিষ্ট ডিস্ট্রিবিউটর সেই সিলিন্ডারটি পাল্টে দেবে।
বটলিং প্ল্যান্ট থেকে ডিস্ট্রিবিউটর এবং গ্রাহকের কাছে পৌঁছনো পর্যন্ত প্রতিটি সিলিন্ডারের ওজন যাতে সঠিক থাকে তার জন্য রাষ্ট্রায়ত্ত তেল বিপণন সংস্থাগুলি ত্রুটিপূর্ণ সিলিন্ডার খুঁজে বের করা, সিলিন্ডার ভর্তির পূর্বে তা সম্পূর্ণ রূপে খালি রয়েছে কিনা তা দেখে নেওয়া, স্বয়ংক্রিয় পদ্ধতিতে সিলিন্ডার ভর্তি, গুণমান যাচাই, গ্রাহকের কাছে পৌঁছে দেওয়ার পূর্বে সিলিন্ডার পুনরায় যাচাই প্রভৃতি পদক্ষেপ রয়েছে। লোকসভায় আজ এক প্রশ্নের লিখিত জবাবে এই তথ্য দেন কেন্দ্রীয় পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান।
CG/BD/SB
(Visitor Counter : 76
রেলমন্ত্রক
রেল স্টেশনগুলিতে প্রাপ্ত সুবিধা
নয়াদিল্লি, ২৭ নভেম্বর, ২০১৯
লোকসভায় আজ এক প্রশ্নের লিখিত জবাবে রেল মন্ত্রী শ্রী পীযূষ গোয়েল জানান রেল স্টেশনগুলির আধুনিকীকরণ এবং উন্নীতকরণ একটি চলতি প্রক্রিয়া এবং সময়ে সময়ে এর জন্য নানা কর্মসূচি নেওয়া হয়। বর্তমানে আদর্শ স্টেশন কর্মসূচির অধীনে ১,২৫৩টি স্টেশনকে উন্নয়নের জন্য চিহ্নিত করা হয়েছে যার মধ্যে ১,১৪৯টির কাজ হয়ে গেছে। বাকিগুলির কাজ শেষ হবে ২০১৯-২০-তে। বিভিন্ন যাত্রী পরিষেবা যেমন, স্টেশন বাড়ি, রিটায়ারিং রুম, ওয়েটিং রুম , মহিলাদের জন্য আলাদা ওয়েটিং রুম, আশপাশের এলাকার সৌন্দর্যায়ন, পার্কিং ব্যবস্থা, সাইনবোর্ড, ফুট ওভারব্রিজ, র্যাম্প ইত্যাদি রেল স্টেশনগুলিতে করা হচ্ছে। এছাড়াও, প্রয়োজনমাফিক উন্নীতকরণ করা হচ্ছে।
রেল কর্তৃপক্ষ আধিকারিক এবং কর্মীদের জন্য রেল কলোনিতে যে পুরনো বাড়ি-ঘর রয়েছে পরিস্থিতি অনুযায়ী সেগুলি সংস্কার করা হচ্ছে বা নতুন করে তৈরি করা হচ্ছে। এরকম ৮৪টি রেল কলোনির উন্নয়নের ভার দেওয়া হয়েছে রেল ল্যান্ড ডেভেলপমেন্ট অথরিটিকে।
প্রতিবন্ধী ব্যক্তি, বরিষ্ঠ নাগরিক, মহিলা ও শিশু যাত্রীদের দেখাশোনার জন্য রেল স্টেশনকর্মীদের বিশেষ প্রশিক্ষণ দেওয়ারও ব্যবস্থা করা হয়েছে।
CG/AP/DM
(Visitor Counter : 26
প্রতিরক্ষামন্ত্রক
প্রতিরক্ষা মন্ত্রী শ্রী রাজনাথ সিং ডিআরডিও ভবনে এ-স্যাট ক্ষেপণাস্ত্র মডেলের উদ্বোধন করেছেন
নতুন দিল্লি, ০৯ নভেম্বর, ২০২০
ডিআরডিও ভবন প্রঙ্গণে আজ উপগ্রহরোধী ক্ষেপণাস্ত্র এ-স্যাট মডেলের সূচনা করেছেন প্রতিরক্ষা মন্ত্রী শ্রী রাজনাথ সিং। উপস্থিত ছিলেন কেন্দ্রীয় সড়ক পরিবহণ ও মহাসড়ক মন্ত্রী শ্রী নীতিন গড়করি এবং ডিআরডিও-র চ্যায়ারম্যান তথা ডিডিআরঅ্যান্ডডি-এর সচীব ডঃ জি সতীশ রেড্ডি।
২০১৯ সালের ২৭শে মার্চ ওড়িশার ডঃ এ পি জে আব্দুল কালাম দ্বীপ থেকে দেশের প্রথম কৃত্রিম উপগ্রহরোধী ক্ষেপণাস্ত্রের সফল পরীক্ষা চালানো হয়। এই পরীক্ষার নাম ছিল “মিশন শক্তি”। এর মাধ্যমে পৃথিবীর কক্ষ পথের নিম্নভাগে কোনো উপগ্রহ যদি ভারতের ওপর নজরদারি চালায় তাহলে তাকে আঘাত করে ধ্বংস করে দেওয়া যাবে। এই মিশনটি ছিল অত্যন্ত জটিল।
কৃত্রিম উপগ্রহরোধী ক্ষপণাস্ত্রের দ্বারা উপগ্রহকে নিশানার মাধ্যমে সফলভাবে “মিশন শক্তি” বাস্তবায়নের ফলে ভারত বর্হিবিশ্বে নিজের সম্পত্তি রক্ষার ক্ষেত্রে চতুর্থ শক্তিধর দেশ হিসেবে উঠে আসার স্বীকৃতিলাভ করেছে।
এদিনের এই অনুষ্ঠানে প্রতিরক্ষা মন্ত্রী শ্রী রাজনাথ সিং এই মিশনের সঙ্গে যুক্ত বিজ্ঞানীদের অভিনব কৃতিত্বের জন্য উচ্ছ্বসিত প্রশংসা জানান।
ডিডিআরঅ্যান্ডডি-এর সচিব তথা ডিআরডিও-র চেয়ারম্যান ডঃ জি সতীশ রেড্ডি বলেন, এ-স্যাট মডেলটি প্রতিস্থাপনের ফলে ডিআরডিও-কে অনুপ্রাণিত করবে এবং ভবিষ্যতে আরও অনেক এই ধরণের চ্যালেজিং মিশন গ্রহণে উদ্বুদ্ধ করবে।
এর আগে শ্রী রাজনাথ সিং এবং শ্রী নীতিন গড়করি যাত্রী বোঝাই বাসে ডিআরডিও-র তৈরি অগ্নি নির্বাপক ব্যবস্থাপনা খতিয়ে দেখেন। যাত্রী বোঝাই বাসে আগুন লাগলে কিভাবে প্রযুক্তিকে কাজে লাগিয়ে খুব অল্প সময়ের মধ্যে আগুন নিয়ন্ত্রণে নিয়ে আসা যায় এবং যাত্রীদের প্রাণ রক্ষা করা যায় সেবিষয়ে অভিনব ব্যবস্থাপনা তৈরি করেছে দিল্লির ডিআরডিও-র ফায়ার এক্সপ্লোসিভ অ্যান্ড এনভায়রনমেন্ট সেফটি কেন্দ্র। শ্রী গড়করি এই প্রযুক্তির বিষয়ে সন্তোষ প্রকাশ করেন।
পরমাণুশক্তিদপ্তর
নিউক্লিয়ার ইনস্যুরেন্স পুল
নয়াদিল্লি, ১১ জুলাই, ২০১৯
সরকার ২০১৫’র ১২ই জুন ইন্ডিয়ান নিউক্লিয়ার ইনস্যুরেন্স পুল  গঠন করেছে। জেনারেল ইনস্যুরেন্স কর্পোরেশন অফ ইন্ডিয়া এবং আরও অনেকগুলি ভারতীয় বিমা সংস্থা এই আইএনআইপি’র সূচনা করেছে। ১ হাজার ৫০০ কোটি টাকার মূলধন ব্যবহার হবে নিউক্লিয়ার ড্যামেজ আইন, ২০১০ – এর জন্য নাগরিক দায়িত্বের অধীনে নির্দেশিত দায় মেটাতে। নতুন পারমাণবিক বিদ্যুৎ প্রকল্প গঠনে সুবিধার জন্য এই পদক্ষেপ।
বর্তমানে ২২টি চুল্লিতে পরমাণু বিদ্যুৎ উৎপাদনের ক্ষমতা ৬ হাজার ৭৮০ মেগাওয়াট। ৯টি চুল্লি আছে যার ক্ষমতা ৬ হাজার ৭০০ মেগাওয়াট, সেগুলি নির্মীয়মান স্তরে আছে। এর মধ্যে ৫০০ মেগাওয়াট পিএফবিআর রূপায়ণ করছে ‘ভাবিনি’। সরকার ২০১৭ সালে প্রশাসনিক অনুমোদনের পাশাপাশি, আর্থিক বরাদ্দ করে ১২টি পরমাণু বিদ্যুৎ কেন্দ্রের জন্য, যার উৎপাদন ক্ষমতা ৯ হাজার মেগাওয়াট। এগুলির কাজ সম্পূর্ণ হলে ২০২০’র মধ্যে ৮ হাজার ১৮০ মেগাওয়াট এবং ২০৩১ – এর মধ্যে ২২ হাজার ৪৮০ মেগাওয়াটে পৌঁছবে উৎপাদন ক্ষমতা।
আজ লোকসভায় লিখিত জবাবে এই তথ্য জানিয়েছেন উত্তর-পূর্বাঞ্চল দপ্তর, প্রধানমন্ত্রীর দপ্তর, কর্মীবর্গ, গণঅভিযোগ, পেনশন, পরমাণু বিদ্যুৎ এবং মহাকাশ দপ্তরের স্বাধীন দায়িত্বপ্রাপ্ত প্রতিমন্ত্রী ডঃ জিতেন্দ্র সিং।
CG/AP/SB
(Visitor Counter : 155
ভারী শিল্প মন্ত্রক
ফেম ইন্ডিয়ার দ্বিতীয় পর্যায়ে বৈদ্যুতিক চার্জিং স্টেশনের অনুমোদন
নয়াদিল্লি, ১০ ফেব্রুয়ারি, ২০২০
ফেম ইন্ডিয়ার দ্বিতীয় পর্যায়ে বৈদ্যুতিক এবং মিশ্র গাড়িগুলির জন্য ২৪টি রাজ্য ও কেন্দ্রশাসিত অঞ্চলের ৬২টি শহরে ভারী শিল্প মন্ত্রক ২,৬৩৬টি চার্জিং স্টেশন তৈরির অনুমোদন দিয়েছে।
অন্ধ্রপ্রদেশের বিজয়ওয়াড়ায় ৫২টি, বিশাখাপত্তনমে ৭১টি, তিরুপতিতে ৬৮টি এবং কাঁকিনাড়ায় ৩৫টি এ ধরনের স্টেশন গড়ে তোলা হবে।
তেলেঙ্গানার হায়দরাবাদে ১১৮টি, ওরাঙ্গাল এবং করিমনগরে ১০টি করে প্রতি শহরে চার্জিং স্টেশন তৈরি করা হবে।
রাজ্যসভায় আজ এক প্রশ্নের লিখিত জবাবে ভারী শিল্প এবং উদ্যোগ মন্ত্রী শ্রী প্রকাশ জাভড়েকর এই তথ্য জানিয়েছেন।
CG/CB/DM
(Visitor Counter : 66
প্রতিরক্ষামন্ত্রক
প্রতিরক্ষা সচিব জিডি এনসিসি মোবাইল ট্রেনিং অ্যাপ ২.০ সূচনা করেছেন
নয়াদিল্লি, ২৮ মে, ২০২১
প্রতিরক্ষা সচিব ডঃ অজয় কুমার জাতীয় সমর শিক্ষার্থী বাহিনীর  মহানির্দেশকের প্রশিক্ষণ সংক্রান্ত মোবাইল অ্যাপের দ্বিতীয় সংস্করণের আজ সূচনা করেছেন। বর্তমান কোভিড-১৯ মহামারীজনিত পরিস্থিতিতে জাতীয় সমর শিক্ষার্থী বাহিনীর ক্যাডেটদের অনলাইন প্রশিক্ষণের ক্ষেত্রে এই অ্যাপটি গুরুত্বপূর্ণ ভূমিকা নেবে। এই মোবাইল অ্যাপের মাধ্যমে একসঙ্গেই এনসিসি ক্যাডেটরা প্রশিক্ষণ সংক্রান্ত বিভিন্ন তথ্য যেমন পাঠ্যসূচি, প্রশিক্ষণ ভিডিও ও অন্যান্য যে কোনও ধরনের প্রশ্নের উত্তর সহজেই পেয়ে যাবেন। মহামারীর সময় ক্যাডেটদের প্রশিক্ষণ অব্যাহত রাখার ক্ষেত্রে এই অ্যাপটি একটি প্রশিক্ষণের অন্যতম মাধ্যম হিসেবে কাজ করবে।
এই উপলক্ষে প্রতিরক্ষা সচিব শ্রী কুমার অনলাইন পদ্ধতিতে ক্যাডেটদের প্রশিক্ষণ চালিয়ে যাওয়ার জন্য জাতীয় সমর শিক্ষার্থী বাহিনীর ভূমিকার প্রশংসা করেছেন। তিনি বলেছেন, সমর শিক্ষার্থী বাহিনীর ক্যাডেটদের জন্য সদ্য চালু হওয়া এই অ্যাপটি কোভিড-১৯ সংক্রান্ত যে কোনও ধরনের চ্যালেঞ্জের মোকাবিলায় ডিজিটাল পদ্ধতিতে শিক্ষণের ক্ষেত্রে ক্যাডেটদের কাছে অত্যন্ত গুরুত্বপূর্ণ হয়ে উঠবে। এই অ্যাপটি কাজে লাগিয়ে ক্যাডেটরা অনলাইন প্রশিক্ষণে যোগ দেওয়ার পাশাপাশি পরীক্ষাতেও অংশগ্রহণ করতে পারবেন। এর ফলে তাঁদের শিক্ষাবর্ষ ও পঠনপাঠন অব্যাহত থাকবে। এই অ্যাপটি উদ্ভাবনের জন্য এনসিসি-র কর্মী-আধিকারিকদের প্রশংসা করে ডঃ কুমার বলেছেন, সমর শিক্ষার্থী বাহিনীর প্রশিক্ষণ প্রক্রিয়াকে ডিজিটাল পদ্ধতিতে রূপান্তরণের ক্ষেত্রে এটি একটি ইতিবাচক পদক্ষেপ, যা প্রধানমন্ত্রী নরেন্দ্র মোদীর ‘ডিজিটাল ভারত’ গঠনের সঙ্গে সঙ্গতিপূর্ণ।
প্রতিরক্ষা সচিব আরও বলেছেন, কোভিড-১৯-এর সময় ডিজিটাল প্রযুক্তি জীবনরেখা হয়ে উঠেছে। জীবনযাপনের ক্ষেত্রে ডিজিটাল প্রযুক্তি এক নতুন পন্থা হয়ে উঠেছে বলে অভিমত প্রকাশ করে শ্রী কুমার বলেন, এনসিসি ক্যাডেটদের প্রশিক্ষণের ক্ষেত্রেও ডিজিটাল পদ্ধতি গুরুত্বপূর্ণ হয়ে উঠতে চলেছে। তিনি এনসিসি ক্যাডেটদের সেনাকর্মীদের মতো আত্মমর্যাদা নিয়ে জীবনযাপনের পরামর্শ দেন। কোভিড-১৯ মোকাবিলায় গত বছর এনসিসি ক্যাডেটদের নিয়ে গঠিত বিশেষ অভিযান ‘যোগদান’-এ যুক্ত হওয়ার জন্য ক্যাডেটদের ভূমিকার প্রশংসা করেন।
এই অ্যাপের উদ্বোধনী অনুষ্ঠানে জাতীয় সমর শিক্ষার্থী বাহিনীর মহানির্দেশক লেফটেন্যান্ট জেনারেল তরুণ কুমার আইচ সহ অন্যান্যরা উপস্থিত ছিলেন। উল্লেখ করা যেতে পারে, প্রতিরক্ষা মন্ত্রী শ্রী রাজনাথ সিং গত বছরের ২৭ আগস্ট এনসিসি ক্যাডেটদের অনলাইন প্রশিক্ষণের জন্য মোবাইল অ্যাপের প্রথম সংস্করণের সূচনা করেছিলেন।
CG/BD/DM/
(Visitor Counter : 142
প্রধানমন্ত্রীরদপ্তর
কল্যাণ সিং জী’র দ্রুত আরোগ্যের জন্য সাধারণ মানুষের সঙ্গে প্রধানমন্ত্রীও প্রার্থনা জানিয়েছেন
নতুন দিল্লি, ০৯ জুলাই, ২০২১
প্রধানমন্ত্রী শ্রী নরেন্দ্র মোদী শ্রী কল্যাণ সিং জী’র নাতির সঙ্গে কথা বলেছেন এবং এই অসুস্থ নেতার দ্রুত আরোগ্য কামনা করেছেন। কথোপকথনের সময় প্রধানমন্ত্রী কল্যাণ সিং জী-র সঙ্গে পুরনো দিনের কথার স্মৃতিচারণ করেন। প্রধানমন্ত্রী বলেন, তাঁর সঙ্গে কথা বলে সবসময়ই নতুন কিছু শেখা ও নতুন অভিজ্ঞতা সঞ্চয়ের সুযোগ হত।
একাধিক ট্যুইট বার্তায় প্রধানমন্ত্রী বলেছেন, “দেশের অসংখ্য মানুষ কল্যাণ সিং জীর দ্রুত আরোগ্যের জন্য প্রার্থনা করছেন। গতকাল জে পি নাড্ডা জী এবং মুখ্যমন্ত্রী যোগী আদিত্যনাথ জী ও অন্যান্য নেতৃত্ব হাসপাতালে তাঁকে দেখতে যান। আমি তাঁর নাতির সঙ্গে কথা বলেছি এবং তাঁর স্বাস্থ্য বিষয়ে খোঁজ খবর নিয়েছি।
জে পি নাড্ডা জীর সঙ্গে কথোপকথনের সময় কল্যাণ সিং জী আমাকে স্মরণ করেছেন বলে জানতে পেরে আমি অভিভূত। কল্যাণ সিং জীর সঙ্গে আমার কথোপকথনের স্মৃতি খুবই মধুর। সেই স্মৃতির বেশ কয়েকটি পুনরায় আমার মনে পড়ছে। তাঁর সঙ্গে কথা বলা বরাবরই এক শিক্ষণীয় অভিজ্ঞতা।”
CG/SS/SKD
(Visitor Counter : 113
আয়ুষ
আয়ুষ মন্ত্রক আজ থেকে কর্মক্ষেত্রে ‘যোগ ব্রেক’-এর সূচনা করেছে
নয়াদিল্লি, ২৫ সেপ্টেম্বর, ২০২০
কোভিড-১৯ মহামারীর কারণে আয়ুষ মন্ত্রক ‘যোগ ব্রেক’-এর নিয়ম স্থগিত রেখেছিল। আজ থেকে তা আবারও চালু হল। এখন থেকে কর্মক্ষেত্রে পাঁচ মিনিট ধরে যোগাসন করা হবে। এর ফলে, কর্মীরা কাজের একঘেয়েমি থেকে বেড়িয়ে নিজেদের চাঙ্গা করে আবার কাজে মন দিতে পারবেন।
শারীরিক, মানসিক, আবেগ এবং আধ্যাত্মিক দিক থেকে যোগ প্রাচীনকাল থেকেই সমতা বিধান করত। বর্তমান যুগে কাজের ধারা বিশেষ করে, কম্পিউটারের সামনে বসে অনেকক্ষণ ধরে কাজ করার ফলে মানুষ ক্লান্ত হয়ে পড়েন। এই ক্লান্তি তাঁদের দক্ষতা এবং সক্রিয়তায় প্রভাব ফেলতে পারে। আয়ুষ মন্ত্রক, এমডিএনআইওয়াই-এর সঙ্গে পাঁচ মিনিটের যোগ ব্রেক নিয়ম চালু করেছে। ২০১৯ সাল থেকে কর্মক্ষেত্রে কর্মচারীরা চাপ মুক্ত হয়ে আবারও কাজে মন দেওয়ার জন্যই এই উদ্যোগ নেওয়া হয়েছে। যোগ বিশেষজ্ঞরা তড়াসন, কটি চক্রাসন, নদীশোধনা, ভ্রমরী, প্রাণায়াম এবং ধ্যান এই নিয়মের তালিকায় অন্তর্ভুক্ত করেছেন। প্রাথমিকভাবে জানুয়ারি মাসে পরীক্ষামূলকভাবে এই কর্মসূচি চালু করা হয়। তখন অংশগ্রহণকারীরা জানিয়েছিলেন তাঁরা এর থেকে সুফল পেয়েছেন।
আয়ুষ মন্ত্রক আজ আয়ুষ ভবনে ‘যোগ ব্রেক’-এর আবারও সূচনা করেছে। এই সময়ে বিভিন্ন যোগাসন দেখানো হবে। নতুন দিল্লির এমডিএনআইওয়াই ক্যাম্পাসেও এই কর্মসূচির সূচনা করা হয়েছে। স্বাস্থ্যক্ষেত্রে বর্তমানে যে সঙ্কট দেখা দিয়েছে তার জন্য শ্বাসপ্রশ্বাসের ব্যায়াম অর্থাৎ, প্রাণায়ামের ওপর বিশেষ গুরুত্ব দেওয়া হয়েছে। প্রাণায়াম ফুসফুসের ক্ষমতা বৃদ্ধি করে। আয়ুষ মন্ত্রকের লনে প্রত্যেকদিন ১০ মিনিট করে যোগাভ্যাসের এই পর্বটি চলবে। কাছাকাছি অফিসের কর্মচারীরা এখানে অংশগ্রহণ করতে পারেন। তবে, শারীরিক দূরত্ব সহ অন্যান্য নিয়ম বজায় রেখে চলতে হবে। নতুন দিল্লির আইএনএ চত্বরে জিপিও কমপ্লেক্সে বিভিন্ন অফিসের কর্মচারী ও আধিকারিকদের আয়ুষ মন্ত্রক বিনামূল্যে এই সুবিধা দেওয়ার পরিকল্পনা করেছে।
CG/CB/DM
(
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত তথ্য
নয়াদিল্লি, ০৭ অগাস্ট, ২০২১
দেশব্যাপী টিকাকরণ অভিযানের আওতায় ৫০ কোটি টিকার ডোজ দিয়ে ভারত এক অনন্য মাইলফলক অতিক্রম করেছে
দেশে এখনও পর্যন্ত সুস্থতার সংখ্যা ৩ কোটি ১০ লক্ষ ৫৫ হাজার ৮৬১
জাতীয় স্তরে সুস্থতার হার বর্তমানে ৯৭.৩৭ শতাংশ
দেশে গত ২৪ ঘণ্টায় ৪০ হাজার ১৭ জন করোনামুক্ত হয়েছেন
দেশে গত ২৪ ঘণ্টায় আক্রান্তের সংখ্যা ৩৮ হাজার ৬২৮
ভারতে সুস্পষ্টভাবে করোনায় আক্রান্তের সংখ্যা বর্তমানে ৪ লক্ষ ১২ হাজার ১৫৩
দেশে মোট আক্রান্তের মধ্যে সুস্পষ্টভাবে করোনায় আক্রান্তের হার ১.২৯ শতাংশ
সাপ্তাহিক-ভিত্তিতে আক্রান্তের হার ৫ শতাংশের নীচে, বর্তমানে এই হার ২.৩৯ শতাংশ
দৈনিক-ভিত্তিতে আক্রান্তের হার ২.২১ শতাংশ, গত ১২ দিন ৩ শতাংশের নীচে
নমুনা পরীক্ষার পরিকাঠামো লাগাতার বৃদ্ধি পেয়েছে – মোট নমুনা পরীক্ষার সংখ্যা ৪৭ কোটি ৮৩ লক্ষ
CG/BD/SB
(
মন্ত্রিসভারঅর্থনৈতিকবিষয়সংক্রান্তকমিটি
আইডিবিআই ব্যাঙ্ক লিমিটেডের পরিচালন ব্যবস্থার হাতবদল এবং কৌশলগত বিলগ্নিকরণের সিদ্ধান্তে কেন্দ্রীয় মন্ত্রিসভার অনুমোদন
নয়াদিল্লি, ৫ মে, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার আর্থিক বিষয় সংক্রান্ত কমিটির  বৈঠকে আইডিবিআই ব্যাঙ্ক লিমিটেডের কৌশলগত বিলগ্নিকরণ এবং পরিচালন ব্যবস্থার হাতবদলের সিদ্ধান্তকে অনুমোদন দেওয়া হয়েছে। কেন্দ্রীয় সরকার তার অংশীদারিত্ব থেকে সরে আসবে এবং এলআইসি রিজার্ভ ব্যাঙ্কের সঙ্গে লেনদেনের প্রসঙ্গে আলোচনার সময়ে পুনর্গঠনের বিষয়ে সিদ্ধান্ত নেবে।
কেন্দ্রীয় সরকার এবং এলআইসি-র আইডিবিআই ব্যাঙ্কে ৯৪ শতাংশের বেশি শেয়ার আছে। কেন্দ্রের ৪৫.৪৮ শতাংশ এবং এলআইসি-র ৪৯.২৪ শতাংশ শেয়ার রয়েছে। বর্তমানে এলআইসি আইডিবিআই ব্যাঙ্কের পরিচালন ব্যবস্থাপনা নিয়ন্ত্রণ করে এবং এই ব্যাঙ্কের প্রোমোটার। কেন্দ্রীয় সরকার এই ব্যাঙ্কের কো-প্রোমোটার।
এলআইসি-র পর্ষদ একটি সিদ্ধান্ত অনুমোদন করেছে যাতে বলা হয়েছে, আইডিবিআই ব্যাঙ্ক লিমিটেডে এলআইসি-র শেয়ার ছেড়ে দেওয়া হবে। এছাড়াও, কেন্দ্রীয় সরকার এই ব্যাঙ্কের পরিচালন ব্যবস্থাপনা থেকে সরে আসবে। এক্ষেত্রে বাজারে শেয়ারের মূল্য, পলিসি হোল্ডারদের স্বার্থরক্ষা এবং বিভিন্ন বিধিসম্মত বিষয় বিবেচনা করা হবে।
এলআইসি-র পর্ষদে সিদ্ধান্ত নেওয়া হয়েছে, আইডিবিআই ব্যাঙ্কের ওপর তাদের অংশীদারিত্ব কমিয়ে ফেলা হবে।
আশা করা হচ্ছে, কৌশলগত দিক থেকে যারা আইডিবিআই ব্যাঙ্কের শেয়ার কিনবে, সংশ্লিষ্ট সংস্থা এই ব্যাঙ্কে মূলধন, নতুন প্রযুক্তি এবং উন্নত পরিচালন ব্যবস্থাপনা নিশ্চিত করবে যাতে আইডিবিআই ব্যাঙ্ক লিমিটেডের বাণিজ্যিক সম্ভাবনা বিকশিত হয় এবং এলআইসি ও কেন্দ্রের সাহায্যের ওপর নির্ভর না করেই এই ব্যাঙ্ক তার ব্যবসার কাজ চালাতে পারে। সরকারি অংশীদারিত্বের বিলগ্নিকরণের মাধ্যমে যে সম্পদ পাওয়া যাবে, সেই সম্পদ সরকার সাধারণ নাগরিকদের বিভিন্ন উন্নয়নমূলক কর্মসূচিতে ব্যয় করবে।
(SDG/CB/DM/
আয়ুষ
অল ইন্ডিয়া ইন্সটিটিউট অফ আর্য়ুবেদ এবং জার্মানীর ফ্রাঙ্কর্ফুটার ইনোভেশনসজেন্ট্রাম বায়োটেকনোলজির মধ্যে সমঝোতাপত্র স্বাক্ষরিত
নয়াদিল্লি, ৩১ অক্টোবর, ২০১৯
কেন্দ্রীয় আয়ুষ মন্ত্রকের অধীন অল ইন্ডিয়া ইন্সটিটিউট অফ আর্য়ুবেদ এবং জার্মানীর ফ্রাঙ্কর্ফুটার ইনোভেশনসজেন্ট্রাম বায়োটেকনোলজির মধ্যে আজ নতুন দিল্লীতে এক সমঝোতাপত্র স্বাক্ষরিত হয়েছে। সমঝোতাপত্রে স্বাক্ষর করেন অল ইন্ডিয়া ইন্সটিটিউট অফ আর্য়ুবেদের ডাইরেক্টর অধ্যাপিকা তনুজা নিশারী এবং জার্মানীর প্রতিষ্ঠানটির ম্যানেজিং ডাইরেক্টর ডঃ ক্রিশ্চিয়ান গার্বে।
এই সমঝোতাপত্র স্বাক্ষরের উদ্দেশ্য হল জেনোমিক্স ক্ষেত্রে গবেষণামূলক কাজকর্ম তথা কৃত্রিম বুদ্ধামত্তার মতো সর্বাধুনিক প্রযুক্তিকে কাজে লাগিয়ে প্রামান্য সাক্ষ্যভিত্তিক নীতি-নির্দেশিকা প্রণয়ন করা। সর্বসাধারণের কাছে আর্য়ুবেদ চিকিৎসা পদ্ধতির উপকারিতা আরও বেশি করে পৌঁছে দিতে আধুনিক চিকিৎসা পদ্ধতির সঙ্গে সামঞ্জস্য বজায় রেখে গবেষণাধর্মী কাজকর্মের ক্ষেত্রে সহযোগিতা গড়ে তোলার কথাও সমঝোতাপত্রে বলা হয়েছে।
সমঝোতাপত্র স্বাক্ষরের পর আয়ুষ মন্ত্রকের সচিব ডঃ বৈদ্য বলেন, প্রথমবার দেখলে আয়ুষ চিকিৎসা পদ্ধতিকে অন্যান্য চিকিৎসা পদ্ধতির তুলনায় ভিন্নতর বলে মনে হয়। অবশ্য গভীর মনোসংযোগ দিয়ে উপলব্ধি করলে দেখা যায় বিজ্ঞান ও আর্যুবেদ একে অপরকে সাহায্য করতে পারে। জৈব প্রযুক্তির চিরাচরিত ধারণার সঙ্গে পরম্পরাগত আর্য়ুবেদ চিকিৎসা পদ্ধতির প্রশংসা করে তিনি বলেন, জৈব প্রযুক্তির আরও বেশি প্রয়োগের ফলে প্রামাণ্য সাক্ষ্যগুলি বিশ্বজুড়ে স্বাস্হ্য ক্ষেত্রে গুরুত্বপূর্ণ অবদান রাখতে পারে। জামার্নীর প্রতিষ্ঠানটির ম্যানেজিং ডাইরেক্টর ডঃ গার্বে বলেন, বহু বছর ধরে অভিজ্ঞতা ও জ্ঞান বিনিময়ের ক্ষেত্রে ভারতের সঙ্গে তাদের যোগসূত্র রয়েছে। অল ইন্ডিয়া ইন্সটিটিউট অফ আর্য়ুবেদের ডাইরেক্টর অধ্যাপিকা নিশারী বলেন, আর্য়ুবেদ চিকিৎসা পদ্ধতি সময়ের সঙ্গে সঙ্গে কালোর্ত্তীণ হয়েছে এবং এই চিকিৎসা পদ্ধতিতে দেহ, মন ও শরীরের উপকারিতার পাশাপাশি স্বাস্হ্যকর জীবন-যাপনের ওপর গুরুত্ব দেওয়া হয়ে থাকে।
CG/BD/NS
(Visitor Counter : 58
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ৩ এপ্রিল, ২০২২
দেশব্যাপী টিকাকরণ অভিযানের আওতায় এখনও পর্যন্ত ১৮৪ কোটি ৬৬ লক্ষ টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা বর্তমানে ১৩ হাজার ১৩
সুস্পষ্টভাবে করোনায় আক্রান্তের হার ০.০৩ শতাংশ
জাতীয় স্তরে সুস্থতার হার বর্তমানে ৯৮.৭৬ শতাংশ
দেশে গত ২৪ ঘন্টায় সুস্থ হয়েছেন ১ হাজার ৪৪৭ জন; এরফলে, মোট সুস্থতার সংখ্যা বেড়ে ৪ কোটি ২৪ লক্ষ ৯৩ হাজার ৭৭৩
দেশে গত ২৪ ঘন্টায় নতুন করে আক্রান্তের সংখ্যা ১ হাজার ৯৬
দৈনিক ভিত্তিতে আক্রান্তের হার ০.২৪ শতাংশ
সাপ্তাহিক ভিত্তিতে আক্রান্তের হার ০.২৩ শতাংশ
এখনও পর্যন্ত মোট নমুনা পরীক্ষা হয়েছে ৭৯ কোটি ৭ লক্ষ; দেশে গত ২৪ ঘন্টায় নমুনা পরীক্ষার সংখ্যা ৪ লক্ষ ৬৫ হাজার ৯০৪
CG/BD/AS/
(
ক্রেতা, খাদ্যএবংগণবন্টনমন্ত্রক
কেন্দ্রীয় ক্রেতা ও উপভোক্তা বিষয়ক, খাদ্য এবং গণবন্টন মন্ত্রী শ্রী রামবিলাস পাসোয়ান ফুড কর্পোরেশন অফ ইন্ডিয়ার ভবিষ্যতের রূপরেখা উপস্থাপন করে
একটি শস্যকণা নষ্ট না হওয়া নিশ্চিত করার আহ্বান জানান
কেন্দ্রীয় ক্রেতা ও উপভোক্তা বিষয়ক, খাদ্য এবং গণবন্টন মন্ত্রী শ্রী রামবিলাস পাসোয়ান জানিয়েছেন, তাঁর মন্ত্রকের মূল লক্ষ্য হল কৃষকদের কঠোর পরিশ্রমে উৎপাদিত শস্যকণার একটি দানাও যেন নষ্ট না হয়, তা সুনিশ্চিত করা। পাশাপাশি সরকার নির্ধারিত ন্যূনতম সহায়ক মূল্য যেন কৃষকরা পান এবং এই প্রক্রিয়ায় কোন দুর্নীতি যেন না হয় তা নজর রাখতে হবে। শ্রী রামবিলাস পাসোয়ান এক সাংবাদিক সম্মেলনে ফুড কর্পোরেশন অফ ইন্ডিয়া - এর ভবিষ্যৎ রূপরেখা জানাতে গিয়ে একথা জানান।
মন্ত্রী বলেন, সান্তা কুমার কমিটির সুপারিশগুলি অনুসারে এফ সি আই-এর কাজকর্ম ঠিকভাবে হওয়া এবং সেই কাজে যেন গতি থাকে সে ব্যাপারে নজর রাখতে হবে। তিনি এও বলেন, দেশ জুড়ে ১০০ লক্ষ টন বায়ুরোধী শস্য সংরক্ষণাগার গড়ে তোলা হবে। পূর্ববর্তী সরকারের আমলে দেশে যত সংরক্ষণাগার গড়ে তোলা হয়েছে, তাতে ৬.৭৫ লক্ষ টন শস্য সংরক্ষণ করা যাবে। এখন যে প্রকল্পগুলির কাজ চলছে তাতে আরো ২২ লক্ষ টন শস্য সংরক্ষণ সম্ভব হবে। বায়ুরোধী শস্য সংরক্ষণাগারের জন্য দরকার ১.৫ কিলোমিটার দীর্ঘ রেল সাইডিং। সাইডিং নির্মাণে সমস্যার জন্য এই ধরণের সংরক্ষণাগার নির্মাণ করা যাচ্ছে না। এই নিয়মের কিভাবে পরিবর্তন ঘটানো যায়, সেই বিষয়ে ৯০ দিনের মধ্যে রাইটসকে এফ সি আই- এর কাছে রিপোর্ট জমা দিতে বলা হয়েছে। ২০২১ সালের মধ্যে মোট ১০০ লক্ষ টন ক্ষমতাসম্পন্ন বায়ুরোধী শস্য সংরক্ষণাগার গড়ে তোলার পরিকল্পনা নেওয়া হয়েছে। এর ফলে, ২০২২ সালে গম সংরক্ষণ শুরু করা যাবে।
শ্রী পাসোয়ান আর-ও জানান, সরকার নির্ধারিত ন্যূনতম সহায়ক মূল্য কৃষকরা যাতে পান, তা নিশ্চিত করতে আগের মতই গম, চাল সংগ্রহ করা হবে। গত রবি মরশুমে ৩৩৮ লক্ষ টন গম সংগ্রহ সংগ্রহ করা হয়েছে। ২০১৮-১৯ সালে ৪২৩ লক্ষ টন চাল সংগ্রহ করা হয়। এর মধ্যে ৩৪১ লক্ষ টন চাল এফ সি আই-এর কাছে এসেছে।
শ্রী পাসোয়ান বলেন, এখন দুই পর্যায়ে অনলাইনের মাধ্যমে স্বচ্ছভাবে এফ সি আই কর্মী নিয়োগ করা হচ্ছে। গত ৩ জুন নিয়োগের প্রথম পর্যায়ের কাজ শেষ হয়েছে। এখন দ্বিতীয় পর্যায়ের কাজ চলছে, যা জুলাই এর দ্বিতীয় সপ্তাহে শেষ হবে। জুলাই মাসেই ক্যাটেগরি এ এর ৭৭ টি শূন্যপদ এবং ক্যাটেগরি বিএর ৩৬৭ টি পদের নিয়োগ প্রক্রিয়া শুরু হবে।
বর্তমানে এফ সি আই -এর চুক্তি- ভিত্তিক ছাড়াও দপতরের নিজস্ব কর্মী, কাজে না যোগ দিলে মজুরি পাওয়া যাবে না এবং ডেইলি পেমেন্ট সিস্টেম ౼ এই তিন রকমের শ্রমিকই কাজ করেন। শ্রী পাসোয়ান বলেন এই তিন রকম ব্যবস্থার অবসান ঘটিয়ে শ্রমিকদের স্বার্থ বজায় রেখে সরকারের কাছে এক ব্যবস্থার আওতায় সকলকে নিয়ে আসার প্রস্তাব দেওয়া হয়েছে। এ বিষয়ে ইউনিয়নগুলির সঙ্গে আলোচনাও করা হচ্ছে।
এছাড়া, তথ্য প্রযুক্তির ব্যবহারের মাধ্যমের এফ সি আই -তে মানবসম্পদ ব্যবস্থাপনার উন্নতি ঘটাতে আগস্ট মাস থেকে একটি ব্যবস্থার জন্য পরিকল্পনা নেওয়া হবে। যার ফলে এফ সি আই এর ১৯৬ টি দপ্তরের ২২ হাজার কর্মচারীর সুবিধার্থে ২০২০ সালে কাজ শুরু করা যাবে।
মন্ত্রী জানান, বেশি সমন্বয়ের লক্ষে এফ সি আই, সি ডব্লু সি -এর গুদামগুলিকে অন লাইনের মাধ্যমে যুক্ত করা এবং রাজ্য সরকারগুলির কৃষি মন্ত্রী এবং মন্ত্রকের সচিবদের সঙ্গে জুলাই মাসে এ বিষয়গুলি নিয়ে আলোচনা করা হবে।
SSS/CB/7th June 2019…..
(Visitor Counter : 70
কেন্দ্রীয়মন্ত্রিসভা
পেশাদারি নিরাপত্তা এবং স্বাস্হ্য ক্ষেত্রে সহযোগিতায় ভারত ও জার্মানীর মধ্যে চুক্তিতে অনুমোদন কেন্দ্রীয় মন্ত্রিসভার
নয়াদিল্লি, ০৭ মার্চ, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে পেশাদারি নিরাপত্তা এবং স্বাস্হ্য ক্ষেত্রে সহযোগিতায় ভারত ও জার্মানীর মধ্যে চুক্তিতে অনুমোদন পেল। এই চুক্তি ২০১৮ সালের ১৩ই নভেম্বর স্বাক্ষরিত হয়েছিল।
এই চুক্তি ফলে পেশাদারি নিরাপত্তা এবং স্বাস্হ্য ক্ষেত্রে আধুনিক প্রশিক্ষণের বিভিন্ন কলাকৌশল ও প্রযুক্তির বিকাশ ঘটানো সম্ভব হয়েছে। ইন্টারন্যাশনাল সোস্যাল সিকিউরিটি অ্যাসোসিয়েশন  মাধ্যমে জার্মান সোস্যাল অ্যাক্সিডেন্ট ইনসিউরেন্স  নির্মাণ এবং উৎপাদন ক্ষেত্রে কিভাবে ওএসএইচ চ্যালেঞ্জেস মোকাবিলা করবে, তা তুলে ধরা হয়েছে এই চুক্তিতে। একইসঙ্গে কর্মক্ষেত্রে কিভাবে স্বাস্হ্য ও সুরক্ষার উন্নতি এবং পেশাদারি আঘাত এবং রোগ থেকে রক্ষা পাবেন শ্রমিকরা এই চুক্তিতে তাও বলা হয়েছে। এই সহযোগিতার ফলে ডিরেক্টরেট জেনারেল ফ্যাক্টরি অ্যাডভাইস সার্ভিস এবং লেবার ইন্সটিটিউট  দক্ষতা বৃদ্ধি সম্ভব হবে। একইসঙ্গে ওএসএইচ ক্ষেত্রে সমস্যা মোকাবিলা, ল্যাবেটরিস আধুনিকীকরণ এবং গবেষণা ক্ষেত্রে উন্নতি ঘটিয়ে ভারতীয়দের কর্মক্ষমতা বৃদ্ধি সম্ভব হবে বলে মনে করা হচ্ছে।
CG/SS/NS
(Visitor Counter : 89
স্বাস্থ্যওপরিবারকল্যাণমন্ত্রক
ভারতে করোনা-নমুনা পরীক্ষার সংখ্যা ১ কোটি ৭৭ লক্ষ ছাড়িয়েছে; প্রতি ১০ লক্ষে নমুনা পরীক্ষার হার বেড়ে ১২ হাজার ৮৫৮
নয়াদিল্লি, ২৯ জুলাই, ২০২০
কেন্দ্রীয় সরকারের নীতি-নির্দেশিকা অনুযায়ী, রাজ্য/কেন্দ্রশাসিত অঞ্চলগুলিতে কোভিড-১৯ আক্রান্ত রোগীদের চিহ্নিতকরণ ও তাঁদের আইসোলেশনের জন্য নমুনা পরীক্ষার হার ক্রমাগত বাড়ছে। দেশে গত ২৪ ঘন্টায় ৪ লক্ষ ৮ হাজার ৮৫৫টি নমুনা পরীক্ষা হয়েছে। এর ফলে, প্রতি ১০ লক্ষে নমুনা পরীক্ষার হার বেড়ে দাঁড়িয়েছে ১২ হাজার ৮৫৮ এবং মোট নমুনা পরীক্ষার সংখ্যা ১ কোটি ৭৭ লক্ষ ছাড়িয়েছে।
দেশে নমুনা পরীক্ষাগারের সংখ্যা ক্রমাগত বেড়ে চলেছে। বর্তমানে ১ হাজার ৩১৬টি নমুনা পরীক্ষাগারের মধ্যে সরকারি পরীক্ষাগারের সংখ্যা ৯০৬ এবং বেসরকারি নমুনা পরীক্ষাগারের সংখ্যা ৪১০ হয়েছে।
এদিকে স্বাস্থ্য ও পরিবার কল্যাণ মন্ত্রকের পক্ষ থেকে ‘ভারতে কোভিড-১৯ মহামারী এবং তামাক ব্যবহার’ শীর্ষক একটি নথি প্রকাশ করা হয়েছে। ওয়েবসাইটটিতে এই নথি দেখা যেতে পারে - https://www.mohfw.gov.in/pdf/COVID19PandemicandTobaccoUseinIndia.pdf
কোভিড-১৯ সংক্রান্ত প্রকৃত ও সর্বশেষ তথ্য সংক্রান্ত টেকনিক্যাল বিষয়, নীতি-নির্দেশিকা এবং পরামর্শের জন্য নিয়মিত https://www.mohfw.gov.in/ এবং @MoHFW_INDIA –এই ওয়েবসাইটে নজর রাখুন।
টেকনিক্যাল বিষয়ে জানার জন্য technicalquery.covid19[at]gov[dot]in, ncov2019[at]gov[dot]in এবং @CovidIndiaSeva - এখানে যোগাযোগ করা যেতে পারে।
কোভিড-১৯ সংক্রান্ত যে কোনও বিষয়ে জানার জন্য স্বাস্থ্য ও পরিবার কল্যাণ মন্ত্রকের হেল্পলাইন নম্বর : +91-11-23978046 or 1075  – এ যোগাযোগ করুন। কোভিড-১৯ সংক্রান্ত রাজ্য/কেন্দ্রশাসিত অঞ্চলগুলির হেল্পলাইন নম্বরের তালিকা নীচের লিঙ্কে দেওয়া রয়েছে - https://www.mohfw.gov.in/pdf/coronvavirushelplinenumber.pdf
(CG/BD/SB